ฟุตซอลทีมชาติไทย

**ฟุตซอลทีมชาติไทย** () เป็นทีมฟุตซอลตัวแทนจากประเทศไทยร่วมแข่งขันในระดับนานาชาติ ภายใต้การดูแลของสมาคมฟุตบอลแห่งประเทศไทย  ทีมชาติไทยได้ร่วมเล่นฟุตซอลโลก 7 ครั้งติดต่อกัน ในปี 2000, 2004, 2008, 2012, 2016, 2021 และ 2024 โดยสามารถเข้าไปถึงรอบน็อกเอาต์ได้สามครั้ง ส่วนในระดับเอเชียนั้นผลงานที่ดีสุดคือ ได้อันดับ 2 ในการแข่งขัน เอเอฟซีฟุตซอลแชมเปียนชิพ 3 ครั้ง ในปี 2008, 2012 และ 2024

ฟุตซอลทีมชาติไทยลงเล่นเกมอย่างเป็นทางการไปแล้วกว่า 250 นัด ลงเล่นเกมในระดับนานาชาติครั้งแรกในปี 1992 อันดับที่ดีที่สุดคืออันดับที่ 9 ตามการจัดอันดับคะแนนในเดือนกรกฎาคม ค.ศ. 2009 และเดือนพฤษภาคม ค.ศ. 2024

## ประวัติ
ฟุตซอลทีมชาติไทยก่อตั้งขึ้นในปี 1992 เพื่อเข้าร่วมการแข่งขันรอบคัดเลือกของฟุตซอลชิงแชมป์โลก 1992 การแข่งขันนัดแรกอย่างเป็นทางการคือนัดที่แพ้จีน 5–12 ในวันที่ 2 พฤษภาคม

หลังจบการแข่งขันรอบคัดเลือก ทีมชาติไทยก็ไม่มีการแข่งขันเป็นระยะเวลา 7 ปี ก่อนที่จะกลับมาเข้าร่วมการแข่งขันฟุตซอลชิงแชมป์เอเชีย 1999 ซึ่งเป็นการแข่งขันฟุตซอลชิงแชมป์เอเชียครั้งแรก ผลงานของทีมชาติไทยในรายการนั้นคือตกรอบแบ่งกลุ่ม

ใน ค.ศ. 2000 ประเทศไทยได้รับเลือกให้เป็นเจ้าภาพในการแข่งขันฟุตซอลชิงแชมป์เอเชีย 2000 ที่กรุงเทพมหานคร ในการแข่งขันครั้งนี้ ทีมชาติไทยอยู่ร่วมกลุ่มเดียวกันกับสิงคโปร์และอีก 2 ทีมที่แข็งแกร่งอย่างเกาหลีใต้และคาซัคสถาน แม้ว่าไทยจะเริ่มต้นด้วยการแพ้ให้ทีมชาติคาซัคสถาน แต่ก็สามารถเอาชนะเกาหลีใต้และสิงค์โปร์ ทำให้ไทยสามารถเข้ารอบรองชนะเลิศในฐานะทีมอันดับสองที่ดีที่สุด แต่ในรอบรองชนะเลิศ ทีมไทยแพ้ให้กับทีมชาติอิหร่านซึ่งเป็นแชมป์ในปีนั้น ต่อมาในนัดชิงอันดับที่สาม ไทยเอาชนะทีมชาติญี่ปุ่นไปได้ด้วยผล 8–6 ทำให้ทีมไทยจบอับดับที่สามในการแข่งขันครั้งนั้นและได้สิทธิ์ไปแข่งขันฟุตซอลชิงแชมป์โลก 2000 ที่กัวเตมาลาในฐานะสามทีมที่ดีที่สุดจากทวีปเอเชีย

### ประวัติในการแข่งขันชิงแชมป์โลก
ทีมชาติไทยได้ผ่านเข้าไปเล่นฟุตซอลชิงแชมป์โลกรอบสุดท้ายทั้งหมด 6 ครั้งจาก 9 ครั้ง ปีแรกที่ผ่านเข้าไปเล่นคือปี 2000 ที่กัวเตมาลาและล่าสุดคือในปี 2016 ที่โคลอมเบีย ทีมชาติไทยไม่เคยพลาดการเข้าแข่งชิงแชมป์โลกรอบสุดท้ายเลยนับตั้งแต่การเข้าร่วมครั้งแรก นอกจากนี้ไทยยังเคยได้รับเลือกให้เป็นประเทศเจ้าภาพในการแข่งขันฟุตซอลชิงแชมป์โลก 2012ซึ่งทุกนัดจัดการแข่งขันที่กรุงเทพมหานครทั้งหมด

#### กัวเตมาลา 2000: เข้าร่วมแข่งขันครั้งแรก
ทีมชาติไทยได้สิทธิ์เข้าร่วมแข่งขันฟุตซอลชิงแชมป์โลก 2000ในฐานะทีมอันดับที่สามจากการแข่งขันฟุตซอลชิงแชมป์เอเชีย 2000 ในครั้งนั้นทีมชาติไทยอยู่กลุ่มบีร่วมกับทีมชาติเนเธอร์แลนด์ ทีมชาติอียิปต์ และทีมชาติอุรุกวัย ซึ่งไทยแพ้รวดทุกนัดและตกรอบแบ่งกลุ่ม

#### ไต้หวัน 2004: ชัยชนะครั้งแรกในรายการ
การแข่งขันฟุตซอลชิงแชมป์โลก 2004 ที่จัดขึ้นที่ไต้หวันนั้น ทีมชาติไทยเริ่มต้นด้วยการแพ้ให้กับทีมชาติบราซิลและอุรุกวัย และชนะทีมชาติออสเตรเลียไปได้ 3-2 ประตู นับเป็นชัยชนะนัดแรกของทีมชาติไทยในรายการ อย่างไรก็ตาม คะแนนของทีมชาติไทยไม่เพียงพอที่จะผ่านเข้ารอบ

#### ไทย 2012: การลงเล่นในฐานะเจ้าภาพ
ไทยชนะการเสนอตัวเป็นเจ้าภาพฟุตซอลชิงแชมป์โลก 2012 เหนือจีน อิหร่าน อาเซอร์ไบจาน เช็กเกีย ศรีลังกา และกัวเตมาลา

ทีมชาติไทยภายใต้การคุมทีมของวิคเตอร์ เฮอร์มันส์ ประเดิมสนามด้วยการเอาชนะทีมชาติคอสตาริกา 3–1 ซึ่งในนัดนั้นมีผู้เข้าชมกว่า 4,379 คน แม้ว่าทีมจะแพ้ในสองเกมหลังต่อทีมชาติยูเครนและปารากวัย แต่ทีมชาติไทยก็ผ่านเข้าสู่รอบแพ้คัดออกได้เป็นครั้งแรกจากการเป็นหนึ่งในสี่ทีมอันดับที่สามที่ดีที่สุด ไทยตกรอบ 16 ทีมสุดท้ายหลังจากที่แพ้ให้กับทีมชาติสเปน 1–7 อย่างไรก็ตาม ในการแข่งขันครั้งนี้ ศุภวุฒิ เถื่อนกลางได้รับรางวัลลูกยิงประตูยอดเยี่ยมประจำทัวร์นาเมนต์ โดยลูกยิงที่ได้รับรางวัลเกิดขึ้นในนัดที่พบกับคอสตาริกา

#### โคลอมเบีย 2016
ทีมชาติไทยภายใต้การคุมทีมของวิคเตอร์ เฮอร์มันส์ ได้สิทธิ์เข้าไปเล่นฟุตซอลชิงแชมป์โลก 2016 ที่ประเทศโคลอมเบีย หลังจากที่จบอันดับที่สามในการแข่งขันฟุตซอลชิงแชมป์เอเชีย 2016 อย่างไรก็ตาม ก่อนที่การแข่งขันจะเริ่มขึ้น เฮอร์มันส์ได้ลาออกจากตำแหน่งผู้ฝึกสอน ทำให้สมาคมกีฬาฟุตบอลแห่งประเทศไทยแต่งตั้งมิเกล โรดริโกเป็นหัวหน้าผู้ฝึกสอนในการแข่งขันครั้งนี้

ทีมชาติไทยอยู่กลุ่มบีร่วมกับรัสเซีย, อียิปต์ และคิวบา ไทยประเดิมสนามด้วยการแพ้รัสเซียด้วยผล 4-6 ก่อนที่จะชนะสองนัดรวดเหนืออียิปต์ และคิวบา ทำให้ไทยผ่านเข้าสู่รอบ 16 ทีมสุดท้ายในฐานะรองแชมป์ของกลุ่มบี การแข่งขันครั้งนี้จึงถือว่าเป็นครั้งแรกในประวัติศาสตร์ที่ทีมไทยมีแต้มมากกว่า 3 แต้มในรอบแบ่งกลุ่ม ต่อมาในรอบ 16 ทีมสุดท้าย ไทยเสมอกับอาเซอร์ไบจานในเวลา 7–7 แต่หลังช่วงทดเวลาจบ ไทยแพ้ที่ผล 8–13

การแข่งขันครั้งนี้ ไทยลงเล่น 4 นัด ยิงประตูทั้งหมด 22 ประตู ซึ่งเกือบเท่าจำนวนประตูรวมที่เคยทำจากการแข่งขันชิงแชมป์โลก 4 ครั้งก่อนหน้านี้ ที่ลงเล่น 14 เกมได้ 23 ประตู ผู้ที่ทำประตูได้มากที่สุดคือศุภวุฒิ เถื่อนกลาง (6 ประตู) รองลงมาคือจิรวัฒน์ สอนวิเชียร (5 ประตู)

## สนามเหย้า

ฟุตซอลทีมชาติไทยมีสนามเหย้าสองสนามคือบางกอกอารีนา (ความจุ 15,000 ที่นั่ง) และอินดอร์ สเตเดียม หัวหมาก (ความจุ 10,000 ที่นั่ง)




### ฟุตซอลโลก

### ฟุตซอลชิงแชมป์เอเชีย

### ฟุตซอลชิงแชมป์แห่งชาติอาเซียน

### เอเชียนอินดอร์-มาร์เชียลอาร์ตสเกมส์

### ผลงานอื่น
* ซีเกมส์ - **ชนะเลิศ**  5 ครั้ง - 2007, 2011, 2013, 2017, 2021
* ฟุตซอล ไทยแลนด์ ไฟฟ์  **ชนะเลิศ**  2 ครั้ง - 2018, 2019 ,**รองชนะเลิศ**  3 ครั้ง - 2004, 2008, 2016
* ฟุตซอล ปรี เวิลด์คัพ - *อันดับ 3* - 1 ครั้ง - 2004
* ฟุตซอล เตหะราน อินเตอร์เนชั่นแนล ทัวร์นาเมนต์ - รองชนะเลิศ 1 ครั้ง - 2008
* ฟุตซอล กัวลาลัมเปอร์ เวิลด์ไฟฟ์ ทัวร์นาเมนต์ - อันดับ 3 - 1 ครั้ง - 2008 , รองชนะเลิศ Plate Final - 1 ครั้ง - 2003
* ฟุตซอล เดอะ มาเก๊า เมลโค ไฟฟ์ - รองชนะเลิศ  1 ครั้ง - 2006
* ฟุตซอล ไทเกอร์ ไฟฟ์ - ชนะเลิศ Bowl Final - 1 ครั้ง - 2001

## ผู้เล่นชุดปัจจุบัน
รายชื่อผู้เล่น 14 คน สำหรับการแข่งขันฟุตซอลโลก 2024 ที่ประเทศอุซเบกิสถาน ระหว่างวันที่ 14 กันยายน – 6 ตุลาคม พ.ศ. 2567

หัวหน้าผู้ฝึกสอน:  มิเกล โรดริโก

 

## ผลการแข่งขัน

### 2023

### 2024

## ทำเนียบหัวหน้าผู้ฝึกสอน
หัวหน้าผู้ฝึกสอนตั้งแต่ พ.ศ. 2542–ปัจจุบัน 

*ณ วันที่ 26 เมษายน 2567*

## สถิติการพบกับชาติอื่น
thumb|center|800px|ประเทศที่เคยแข่งกับฟุตซอลทีมชาติไทย

: คาซัคสถานยังเป็นสมาชิกของสมาพันธ์ฟุตบอลเอเชีย ในช่วงการแข่งขันฟุตซอลชิงแชมป์เอเชีย 2000 ที่กรุงเทพมหานคร

## ดูเพิ่ม
* ฟุตซอลทีมชาติไทยรุ่นอายุไม่เกิน 20 ปี
* ฟุตซอลหญิงทีมชาติไทย
* ฟุตซอลผู้พิการทางสมองทีมชาติไทย
* ฟุตบอลทีมชาติไทย

## อ้างอิง

## แหล่งข้อมูลอื่น
*สมาคมกีฬาฟุตบอลแห่งประเทศไทย ในพระบรมราชูปถัมภ์  

หมวดหมู่:ฟุตซอลทีมชาติไทย
หมวดหมู่:ทีมกีฬาทีมชาติไทย
ไทย